als_Latn dik_Latn sag_Latn
Përshtypja e parë që të jep Laguna e Karavastasë kur e viziton është ajo e një sipërfaqeje të madhe me pyje të larta, por edhe me një vend ku prej vitesh nuk është vënë dorë dhe gjithçka e ka bërë vetë natyra.
Këtë vend ku ndërthuren bimësia, deti, laguna dhe shpendë nga më të rrallët, qeveria ka vendosur ta shndërrojë në një destinacion elitar turistik.
Sipas një projekti që parashikon pastrimin dhe rehabilitimin e zonës. Në këtë zonë do të ndërtohen kulla vrojtimi, për t’u krijuar turistëve mundësinë e vrojtimit të shpendëve, mes tyre pelikanin kaçurrel, njëri prej shpendëve më të rrallë.
Projekti për ndryshimet në Parkun Kombëtar të Karavastasë është i katërti që fillon zbatimin pas shëtitores së bregut të Drinit, në Durrës te Kodër Vila si dhe ai tek Parku Kombëtar i Lurës.
als_Latn als_Latn als_Latn als_Latn